Lokalpolitiet i Thisted efterlyser vidner efter et hjemmerøveri tidligt tirsdag morgen.

Efter en 36-årig mand fra Koldby blev udsat for et røverilignende forhold tidligt tirsdag morgen, efterlyser Politiet nu vidner. Den 36-årig mand blev vækket klokken 02:44 natten til tirsdag, da det bankede på hans dør i Ved Parken i Koldby. - Da han åbner døren, er der en mand, der skubber ham i brystet og siger, at han vil have penge af ham. Han får udleveret en pung med omkring 1.000 kroner i, og løber herefter væk, fortæller Lokalpolitiet i Thisted. Gerningsmanden havde ingen våben med sig. Har du set noget mistænkeligt? Så kontakt politiet på 1-1-4.